jkorsvik/nowiki_second_scrape_merged huggingface dataset:
Jan Berger

Jan Berger (født 11. mai 1943) er en norsk IT-mann og jazzmusiker.  Han var adm.dir. i Scanvest Ring Data og Infomedica, før han jobbet jobbet som Vice President, Sales and Marketing for Datapoint Corporation i Paris fra 1991 til 1998.
Gitaristen Berger virket i flere sjangere i Oslo, blant annet som solist i rockebandet til Per Elvis Granberg (1957–59), i Sigurd Jansens pop-orkester (1961) på Chat Noir, i
Kjell Karlsens Rondo-orkester (1962) og storband som spilte i programposten "Swingtime" (NRK). Berger vant NM i jazz  1961 med egen kvartett i moderne klasse og var også med i Veitvet musikkskoles storband (1965). 
Hans samarbeid med bassisten Erik Amundsen startet i 1961 og varte i mer enn 40 år. De var ofte i NRK som komp for Laila Dalseth, Karin Krog og Magni Wentzel.  Som duett var de fast i  programserien "Kammerjazz".
Med  fløytisten Helge Hurum skapte de programserien "Fløyte-Gitar-Bass – Jazz" som gikk over flere år og på midten av 80-tallet så trioen StreetSwingers dagens lys i samarbeid med flugabonisten og NRK-veteranen Erling Wicklund.  
Berger var en mye brukt studiomusiker, blant annet for Odd Børretzen.  Hans mest spilte plate-bidrag er nok i Inger Lise Rypdals første versjon av "Fru Johnsen" fra 1968, selv om den var forbudt i NRK. Her har Berger selv fortalt at han ikke var førstevalget, men at ingen andre gitarister som ble forsøkt brukt fikk til den klangen de var på jakt etter. 
Han drev også jazzklubben Jazz Mania på Høybråten utenfor Oslo og klubbens husorkester med Erik Amundsen og Einar Iversen, før han flyttet til Paris i 1991 hvor han jobbet for et amerikansk dataselskap. 
I 1997 forlot ekteparet Berger Paris og flyttet til den franske Rivieraen hvor de bosatte seg i Cagnes sur Mer i april 1998 og hvor de bodde i mange år. På Côte d'Azur jobbet han først med bassisten og sangeren Hans Marius Stormoen. Deretter skapte Ditlef Eckhoff og Jan sin norsk-franske trio som var aktive på kysten og blant annet fungerte som husbandet til "Norskeklubben" (Norvège Côte d'Azur).
I september 2009, kom Jan Bergers første solo album Ego trip, som omtales som «en viktig dokumentasjon av en nesten glemt del av norsk jazzhistorie».


== Utgivelser ==
Streetswingers, About time (Hot Club Records, 2001).  Med Erik Amundsen bass og Erling Wicklund flugabone
Jazz au bord de mer (Hi-Di, 2007).  Med Ditlef Eckhoff trompet og Eddy Gaulein-Stef bass.
Jan Berger Ego trip (Ponca Jazz Records, 2009).  Bergers første solo album Med Ditlef Eckhoff, Erik Amundsen, Arild Andersen, Odd Børretzen, Laila Dalseth, Helge Hurum, Egil Kapstad, Karin Krog og Erling Wicklund.


== Referanser ==
Cecilie Nustad

Cecilie Kathrine Nustad (født Cecilie Kathrine Selvaag 9. oktober 1939, død 11. juli 2018) var en norsk forretningskvinne, og en av Norges rikeste kvinner, med en estimert formue på 600 millioner kroner ifølge Kapital.Hun var eier av Mallin Eiendom AS. Hun var også styreleder i den kristne stiftelsen Karibu, og styremedlem i investeringsfirmaene CeNu AS og Mallin AS og datterselskapene Mallin Eiendom og Mallin Venture.
Nustad og hennes eiendomsselskap var involvert som saksøkt i den prinsipielt viktige Høyesterettavgjørelsen om rettigheter til tomtefestehavere i 2007. I 2008 ble det kjent at Nustad hadde anmeldt Bjarte Baasland for bedrageri av 26,6 millioner kroner.Nustad var bosatt i Oslo, og var datter av bygningsentreprenøren Olav Selvaag og søster til finans- og eiendomsmannen Ole Gunnar Selvaag.


== Referanser ==
Arnegård

Arnegård i Stavanger var et område i Stavanger sentrum opp fra sjøen i Østervåg til Kirkegata. Den er grovt regnet avgrenset av området mellom Søregata og Steinkargata. Navnet Arnegård er kjent fra middelalderen og var i bruk fram til 1800-tallet. Den eneste resten av navnet er stedsnavnet Arneageren, som i dag forbindes med den åpne plassen foran Kulturhuset.
Arnegård er kjent i skriftlige kilder første gang i 1404. Lagmennene Tore Torkilson Koll og Morten Nilsson skrev på 1400- og 1500-tallet flere dokumenter i Arnegård. Det er derfor mulig at Arnegård har vært bosted eller kontorsted for byens lagmenn.
Kjente eiere av Arnegård er kongen om lag år 1600 til 1741, Morten Henrik Petersen von Fyren 1741-1745, Laurits Smith fra 1745, Fredrik Rosenkilde i 1766, Oluf Andreas Løwold ca. 1800–1839 og Eggert Nandrup Zetlitz 1839–ca 1850.
Eierne leide ut tomter på Arnegård som de fikk grunnleie for. Grunnleien var en slags festeavgift som ble betalt årlig til grunneieren. I en jordebok fra 1685 var det listet 41 eiendommer, men jordeboka er ikke helt klar på hvor mange som tilhørte Arnegård. Om lag 1765 var Arnegård delt opp i 65 eiendommer.


== Kilder ==

Arne Kvitrud: Arnegård i Stavanger, Ætt og heim, 2009.
Nivå (videospill)

Nivå, også kalt bane, level eller brett, er et uttrykk som refererer til trinn i videospill. Slike nivåer inneholder som regel et sett oppgaver eller utfordringer i et bestemt virtuelt miljø og med en bestemt vanskelighetsgrad. En må løse disse oppgavene eller oppnå en gitt poengsum for å gå videre til neste trinn eller nivå i spillet. Verbet å levle vil si å fullføre et slikt trinn og videre til neste oppgavesett, men «å levle» er også brukt om å oppnå et nytt nivå/level for sin spillerfigur.
Personer som arbeider med å skape nivåer for videospill har tittelen «leveldesigner» (fra engelsk: level designer), og er en del av spilldesign.
Nivå og level kan også referere til vanskelighetsgrad, og kan også referere til en spillfigurs erfaring, hvor en figur ofte får nye evner og egenskaper ved nye levler.


== Referanser ==
Bratislavas demografi

Denne artikkelen er en oversikt over Bratislavas demografi.


== Befolkning ==

Ifølge folketellingen i 2001 hadde byen 428 672 innbyggere (for 2005 blir det estimert 425 459). Den gjennomsnittlige befolkningstettheten var 1 157 innbyggere/km². Bratislava V er Bratislavas mest befolkede distrikt, med 121 259 innbyggere, etterfulgt av Bratislava II med 108 139, Bratislava IV med 93 058, Bratislava III med 61 418 og Bratislava I med 44 798. Den største etniske gruppen i 2001 var slovaker med 391 767 innbyggere (91,37 % av befolkningen, mens ungarere utgjorde 16 541 (3,84 %) og tsjekkere 7 972 (1,86 %). Andre etniske grupper var tyskere (1 200, 0,28 %), mordovere (635, 0,15 %), kroater (614, 0,14 %), rutenere (461, 0,11 %), ukrainere (452, 0,11 %), sigøynere (417, 0,08 %) og polakker (339, 0,08 %).


=== Alder ===
Ifølge det estimerte befolkningstallet for 2005 var gjennomsnittstalderen i byen 38,7 år, fordelt som følgende: 51 783 innbyggere i alderen 0–14, 12,1 %; 281 403 i alderen 15–59, 65,6 %; og 92 273 over produktiv alder (55+ for kvinner, 60+ for menn), 21,5 %.


=== Religion ===
Folketellingen i 2001 viste at 243 048 innbyggere var romersk-katolske (56,7 %), 125 729 ateister (29,3 %), 24 810 lutherianere (6 %), 3 163 gresk-katolske (0,7 %), 1 918 reformerte kristne, 1 827 Jehovas vitner, 1 616 øst-ortodokse, 737 metodistiske protestanter, 748 jøder, og 613 bapister


== Historie ==


=== Historisk befolkning ===


=== Etniske grupper ===
Fra byens begynnelse til det 19. århundre var tyskerne den dominerende etniske gruppen i Bratislava. Imidlertid, etter Det østerriksk-ungarske kompromisset i 1867 begynte en aktiv magyarisering, og ved slutten av første verdenskrig var Bratislava en tysk-ungarsk by, med slovaker som største minoritet. Ved starten av første verdenskrig hadde 40  av innbyggerne i Pressburg ungarsk som morsmål, mens 42  hadde tysk og 15 % slovakisk. Etter dannelsen av Tsjekkoslovakia i 1918 forble Bratislava en multietnisk by, men med en annerledes demografisk trend. Andelen av slovaker og tsjekkere økte, mens andelen av tyskere og ungarere sank. I 1938 var 59 % av befolkningen slovaker eller tsjekkere, mens tyskere utgjorde kun 23 % og ungarere 13 %. Dannelsen av den første slovakiske republikk i 1939 førte til mange endringer, mest nevneverdig fordrivelsen av mange tsjekkere og jøder. I 1945 ble mange tyskere evakuert eller flyttet fra byen etter gjenoppbygningen av Tsjekkoslovakia. Det samme skjedde med mange ungarere, som ble beskyldt for å samarbeide med nazistene (Beneš-dekretene, delvis opphevet i 1948). 
. 
Dette førte til at byens multikulturelle karakter ble kraftig forminsket, og byen fikk en klarere slovakisk karakter. Hundrevis av innbyggere ble utvist under kommunistenes undertrykkelse av folket i 1950-årene, hvor målet var å utskifte «reaksjonære» mennesker med proletarer. Siden 1950-årene har slovaker vært den dominerende etniske gruppa i byen, ettersom den utgjør oppimot 90 % av innbyggerne.


== Referanser ==
Thomas Xenakis

Thomas Xenakis (gresk: Θωμάς Ξενάκης, født 30. mars 1875, død 7. juli 1942) var en gresk turner. Han var født i Hellas, men døde i Orange County i California i USA.
Xenakis konkurrerte i tauklatring under sommer-OL 1896 i Aten. Han og landsmannen Nikolaos Andriakopoulos var de eneste av de fem deltakerne som klatret opp hele det 14 meter lange tauet. Hans sluttid er ikke kjent, men den var svakere enn 23,4 sekunder, som var Andriakopoulos' vinnertid.
Han vant også sølv i lagkonkurransen i skranke.


== Eksterne lenker ==
(en) Thomas Xenakis – Olympedia 
(en) Thomas Xenakis – Sports-Reference (OL-resultater – arkivert) 
(en) Thomas Xenakis – databaseOlympics.com (arkivert) 
(gr) Thomas Xenakis – Hellas olympiske komité 
Profil på databaseolympics.com
Stjerne (klassifisering)

Stjerne brukes hyppig som symbol for kvalitetsklassifisering av produkter og tjenester. Det kan være alt fra hoteller, bøker, filmer til campingplasser.


== Hoteller ==

Hoteller klassifiseres på en skala mellom en og fem stjerner. Visse eksklusive hoteller synes at fem stjerner ikke er tilstrekkelig for å beskrive deres påståtte eksklusive fasiliteter, slik at de har selv lagt til både en og to stjerner ekstra. Men 6- og 7-stjerners hoteller ligger utenfor den egentlige skalaen.
Stjerneklassifiseringen er vanlig for å rangere hoteller. Et høyere antall stjerner indikerer bedre standard og mer service. AAA og deres tilknyttete organer benytter seg av diamanter framfor stjerner for å rangere hoteller og restauranter.
I Norge er en del hoteller stjernemerket gjennom Norsk Hotellklassifisering med fra 1 til 5 stjerner. Kriteriene bygger i hovedsak på det som gjelder ellers i Europa. HOTREC, som er paraplyorganisasjonen for restaurant- og hotellorganisasjoner i Europa, har utviklet et felles klassifiseringssystem, Hotelstars Union, som 15 europeiske land, deriblant Sverige og Danmark er tilsluttet. Det er ventet at dette systemet blir det ledende for hele Europa.


== Campingplasser ==
I Norge står NHO Reiseliv for klassifisering av campingplasser. Klassifiseringen er i henhold til felles nordiske regler med fra 1 - 5 stjerner. Statens vegvesen krever at campingplassen er klassifisert for skiltning langs vei.


== Restauranter ==
I Sverige bruker avisene å klassifisere restauranter i en skala fra 0 til 5.
I Frankrike er Michelinguiden ledende. Guiden klassifiserer utelukkende luksusrestauranter, og er hovedsakelig ment for folk med penger og matkunnskap.

En stjerne, en bra restaurant.
To stjerner, utmerket kjøkken, verdt en omvei.
Tre stjerner, sjeldent bra kjøkken, verdt en reise.


== Fotballarenaer ==
Det europeiske fotballforbundet UEFA har fremmet en klassifisering av fotballbaner i henhold til et system med 1-5 stjerner. For å få arrangere store hendelser kreves enten 4 eller 5 stjerner.


== Referanser ==
Against

Against er det syvende studioalbumet fra det brasilianske thrash metal bandet Sepultura.
Albumet ble utgitt 6. oktober 1998 på Roadrunner plateselskap. Albumet er det første med den nye vokalist / gitarist Derrick Green, som erstattet Max Cavalera i 1997.


== Sporliste ==
«Against»  – 1:54
«Choke»  – 3:36
«Rumors»  – 3:04
«Old Earth»  – 4:28
«Floaters in Mud»  – 4:58
«Boycott»  – 3:10
«Tribus»  – 1:39
«Common Bonds»  – 2:58
«F.O.E.»  – 2:08 (Jimmy Bowen-coverlåt)
«Reza»  – 2:16 (Prayer – med João Gordo på vokal)
«Unconscious»  – 3:37
«Kamaitachi»  – 3:03 (med Kodo)
«Drowned Out»  – 1:28
«Hatred Aside»  – 5:13 (med Jason Newsted fra Metallica på vokal og barytongitar)
«T3rcermillennium»  – 3:56
«Gene Machine/Don't Bother Me» (Bad Brains-coverlåt) (bonusspor på brasiliansk utgivelse)
«Prenúncio» (Prenounce – bonusspor på brasiliansk utgivelse)


== Personell ==
Igor Cavalera – Slagverk
Andreas Kisser – Gitar
Derrick Green – Vokal
Paulo Jr. – Bassgitar


== Eksterne lenker ==
(en) Against på Discogs 
(en) Against på MusicBrainz 
(en) Against på Spotify 
(en) Against på AllMusic
Pavel Pogrebnjak

Pavel Viktorovitsj Pogrebnjak (russisk Павел Викторович Погребняк, født 8. november 1983) er en russisk fotballspiller som fra 30. juni 2021 er klubbløs.
Angrepsspilleren fortjente sin plass på det russiske fotballandslaget mens han spilte for Tom Tomsk. 28. november 2006 bekjentgjorde Zenit St. Petersburg en treårskontrakt med Pogrebnjak.


== Karrière ==
Pogrebnjak begynte å spille fotball seks år gammel på fotballskolen til FK Spartak Moskva. I 2001 gjorde han sin debut på FK Spartak Moskvas reservelag. Et år senere ble han valgt ut til å spille for hovedlaget. 2001–2003 spilte han 23 kamper og scoret åtte mål.
I 2005 spilte Pogrebnjak 40 kamper og scoret 15 mål for Baltika Kaliningrad. Den følgende sesongen vendte han tilbake til FK Spartak Moskva, spilte i 16 kamper og scoret to mål. Samme seong deltok han også på fotballlaget til FK Khimki, spilte tolv kamper og scoret seks mål.  I 2005 spilte Pogrebnjak for Shinnik Yaroslavl og scoret fire mål på 23 kamper. Som spiller for Tom Tomsk i 2006 kom gjennombruddssesongen for Pogrebnjak, da han scoret 15 mål på 26 kamper og ble en av favorittene til den lokale fansen.


=== Zenit St. Petersburg ===
Pogrebnjak underskrev 28. november 2006 en treårskontrakt med Zenit St. Petersburg, hvor han spiller med nummer åtte på ryggen. I 2007 vant han og Zenit St. Petersburg førsteplass i russiske Premjer-Liga. I 2008 vant laget den russiske supercupen, hvor Pogrebnjak scoret det andre målet i en 2–1 seier.
Sammen med Luca Toni var han toppscorer i UEFA-cupen 2007/08. Han scoret  ti mål og hjalp Zenit St. Petersburg med å komme til finalen i turneringen. Pogrebnjak kunne ikke spille i finalen på grunn av for mange gule kort, men laget vant cupen.
I UEFA Super Cup 2008 scoret han ett av to mål for Zenit St. Petersburg. Zenit St. Petersburg vant 2–1 mot Manchester United.
I 57 offisielle kamper for Zenit St. Petersburg har Pogrebnjak scoret 39 mål. I det russiske mesterskapet har han spilt tredve kamper og scoret tolv mål.


=== Stuttgart ===
1. august 2009 skrev Pogrebnjak under for den tyske klubben Stuttgart. Han debuterte syv dager senere mot regjerende seriemester Wolfsburg. 15. august scoret han sitt første mål i 4-2 seieren over Freiburg.


=== Internasjonalt ===
Pogrebnjak hadde sin debut 16. august 2006 på det russiske fotballandslaget i en vennskapskamp mot Latvia. I den scoret han sitt
første mål for laget.
Pogrebnjak gjorde 10. september 2008 comeback på det russiske landslaget etter at han skadet kneet noen dager før sommerens EM-sluttspill. Han kom inn som innbytter og ble matchvinner med sin syvende scoring i sin tolvte landskamp.


== Privatliv ==
Pavel Pogrebnjak er gift med Maria Pogrebnjak. De har sønnen Artem Pogrebnjak sammen.


== Referanser ==


== Eksterne lenker ==
(de) Pavel Pogrebnjak – Munzinger Sportsarchiv 
(en) Pavel Pogrebnjak – FIFA 
(en) Pavel Pogrebnjak – UEFA 
(en) Pavel Pogrebnjak – Transfermarkt 
(en) Pavel Pogrebnjak – national-football-teams.com 
(en) Pavel Pogrebnjak – WorldFootball.net 
(en) Pavel Pogrebnjak – Soccerbase.com 
(en) Pavel Pogrebnjak – FootballDatabase.eu 
(de) Pavel Pogrebnjak – fussballdaten.de 
(en) Pavel Pogrebnjak – Soccerway
The BlackSheeps

The BlackSheeps var en norsk rockegruppe fra Nesseby som vant den norske og den nordiske finalen i Melodi Grand Prix junior 2008 med den samisk-norske sangen «Oro jaska beana».Bandet var fra Nesseby kommune og besto opprinnelig av Agnete Kristin Johnsen, Emelie Nilsen, Viktoria Eriksen og Alexander Touryguin. Bandet spilte i løpet av våren 2009 inn et album som kom i salg høsten 2009.Bandet spilte også inn en versjon av sangen «No Milk Today» i forbindelse med en reklamekampanje for TINE. Deler av sangen er oversatt til samisk. 
I juni 2010 skiftet bandet ut to medlemmer, Viktoria Eriksen og Alexander Touryguin med Nikolaj Nordbak Gloppen fra Vadsø og Simon Stenvoll Pedersen fra Hammerfest. De utkastede medlemmene gikk rettens vei for hindre den nye besetningen i å bruke bandnavnet og få sin del av inntektene.29. januar 2011 ble The BlackSheeps sendt til Melodi Grand Prix-finalen 2011. I finalen 12. februar kom The BlackSheeps på annenplass, bak Stella Mwangi med låten «Haba Haba».


== Oro jaska beana ==
«Oro jaska beana» betyr «ti stille, hund», og sangen handler om en hund som er så tykk og usunn at den til slutt blir syk og dør og matmor gråter. Den har både norsk og samisk tekst. Sangen slutter med: «Čuoččas bajás ja ruohta» («reis deg og løp!») «Jienát veahá beana» («gi litt lyd fra deg!»). Låten var et av to norske bidrag under MGP Junior Nordic i Århus i 2008, der den vant. Låten vant senere klassen årets hit under Spellemannprisen 2008.


== Edwin ==
«Edwin» er oppfølgeren til «Oro jaska beana», og sangen handler om en transjente på skolen som oppfordres til å komme ut av skapet. Sangen ble fremført under MGP jr i Oslo Spektrum 5. september 2009.


== «Dance Tonight» ==
«Dance Tonight» var The BlackSheeps bidrag til MGP 2011. Den ble fremført under delfinalen i Skien 29. januar 2011 hvor den kom på annenplass og gikk videre til den norske finalen 11. februar 2011. Her gikk de også videre til «gullfinalen» samme kveld, men måtte se seg slått av Stella Mwangi og ble nummer 2.


== Medlemmer ==
Agnete Kristin Johnsen (født 4. juli 1994) – vokal
Emelie Nilsen (født 29. mars 1993) – gitar
Nikolaj Nordbak Gloppen (født 1992) – bass
Simon Stenvoll Pedersen (født 1992) – trommerTidligere medlemmer:

Viktoria Eriksen (født 6. juli 1993) – trommer
Alexander Touryguin (født 16. oktober 1993) – bass


== Album ==
Blacksheeps – 2009


== Singler ==
Oro Jaska, Beana – 2008
Edwin – 2009
Gold Lion – 2009
No milk today – 2009


== Referanser ==


== Eksterne lenker ==
NRK Urørt(profil)
NRK super(om bandet)
NRK (teksten)
MySpace (profil)
Hjemmeside
Nessby kommune pdf Arkivert 2. september 2009 hos Wayback Machine.
Nrk sami Radio: «Sjarmerte hele Norden» besøkt 29. november 2008
Aftenposten: «Kunnskapsministeren heier på The BlackSheeps» besøkt 29. november 2008
Nrk sami Radio:«Leverte maks igjen – klar for superfinalen» besøkt 29. november 2008
Nrk sami Radio: «Presidenten stolt av popskjorte» besøkt 29. november 2008
Vg: «The BlackSheeps merker ikke misunnelse» besøkt 29. november 2008


=== Lenker til musikkvideo på nett ===
NRK P3 lydverket – Gold Lion
Edwin (YouTube)
Tampa Bay Buccaneers i NFL-sesongen 2022

Tampa Bay Buccaneers spilte i 2022 lagets 47. sesong i National Football League (NFL) og første under hovedtrener Todd Bowles. Etter et 3–21 tap mot Carolina Panthers i uke 7 kunne de ikke lenger forbedre på fjorårets sesongresultat. Tampa Bay vant også divisjonstittelen i NFC South, den første gang i lagets historie at de vant to divisjonstitler på rad.
Den 1. februar 2022 annonserte quarterback Tom Brady at han skulle pensjonere seg. Brady hadde én sesong igjen på kontrakten med Buccaneers. Den 13. mars annonserte han derimot at han hadde ombestemt seg og at han ville spille for Tampa Bay i 2022-sesongen. Dette var lagets første sesong siden 2018 uten hovedtrener Bruce Arians etter at han pensjonerte seg og tok en administrativ stilling med laget.I sluttspillet tapte Buccaneers 31−14 på hjemmebane mot Dallas Cowboys i wildcardrunden. Den 1. februar 2023, nøyaktig ett år etter han først annonserte at han trakk seg fra idretten, erklærte Tom Brady at han pensjoner seg permanent.


== Draft ==

Bytter


== Personale ved sesongslutt ==


== Spillerstall ved sesongslutt ==


== Sesongoppkjøring ==


== Seriespill ==


=== Terminliste ===
Note: Divisjonslag vises i fet tekst.


=== Kampreferater ===


==== Uke 1: at Dallas Cowboys ====


==== Uke 2: at New Orleans Saints ====


==== Uke 3: mot Green Bay Packers ====


==== Uke 4: mot Kansas City Chiefs ====


==== Uke 5: mot Atlanta Falcons ====


==== Uke 6: at Pittsburgh Steelers ====


==== Uke 7: at Carolina Panthers ====


==== Uke 8: mot Baltimore Ravens ====


==== Uke 9: mot Los Angeles Rams ====


==== Uke 10: mot Seattle Seahawks ====
NFL International Series


==== Uke 12: at Cleveland Browns ====


==== Uke 13: mot New Orleans Saints ====


==== Uke 14: at San Francisco 49ers ====


==== Uke 15: mot Cincinnati Bengals ====


==== Uke 16: at Arizona Cardinals ====
Julekamper i National Football League


==== Uke 17: mot Carolina Panthers ====


==== Uke 18: at Atlanta Falcons ====


=== Tabeller ===


==== Divisjon ====


==== Conference ====


== Sluttspill ==


=== Terminliste ===


=== Kampereferater ===


==== NFC Wildcardrunden: mot (5) Dallas Cowboys ====


== Utmerkelser ==
NFC Offensive Player of the week
Uke 17: Mike Evans
NFC Defensive Player of the week
Uke 10: Devin White
NFC Special Teams Player of the week
Uke 9: Jake Camarda
NFC Defensive Player of the month
September: Devin White
FedEx Air Player of the Week
Uke 17: Tom Brady


== Referanser ==


== Eksterne lenker ==
Offisielt nettsted
(en) 2022 Tampa Bay Buccaneers season – kategori av bilder, video eller lyd på Commons
Intel 80286

Intel 80286 (også kalt i286 og iAPX 286) var en 16-biter mikroprosessor som ble lansert av Intel den 1. februar 1982. Den var andre generasjon innenfor x86-arkitekturen. Mikroprosessoren bestod av 134 000 transistorer.
Intel 80286 var verdens første mikroprosessor med integrert minnehåndterer. Den markerte også begynnelsen på de første brikkesett, en gruppe integrerte kretser som erstattet dusinvis av andre perifere brikker med samme funksjonalitet. Chips and Technologies var en av de første populære produsenter av brikkesett.
Intel 80286 ble lansert i hastigheter på 6 og 8 MHz, og ble senere skalert opp til 12,5 MHz. AMD og Harris Corporation økte senere hastigheten til henholdsvis 20 MHz og 25 MHz.
Mikroprosessoren utførte i gjennomsnitt 0,21 instruksjoner per klokkepuls; ytelsen var derfor 0,9 MIPS ved 6 MHz, 1,5 MIPS ved 10 MHz og 1,8 MIPS ved 12 MHz. Ytelsen pr klokkepuls var mer enn det dobbelte av forgjengerne Intel 8086 og Intel 8088. Beregningene av kompliserte adresseringsmodi ble utført raskere enn forgjengerne, ettersom 80286 hadde en integrert brikke til dette formålet, mens Intel 8086 utførte slike beregninger ved å benytte den Aritmetisk Logiske Enhet. Komplekse multiplikasjoner og divisjoner krevde også færre klokke-sykluser enn på 8086.
8086, 8088, 80186 og 80188 hadde 20-bit adressebuss, og kunne håndtere 1 Mb (220) RAM. 80286 hadde 24-bit adressebuss, og kunne dermed aksessere 16 Mb (224) RAM.